**Megállapodás**

amely létrejött egyrészről

a ……………………….

székhely:

képviseli:

cégjegyzékszám:

statisztikai számjel:

adószám:

bankszámlaszám:

továbbiakban: **Gazdálkodó szervezet**,

másrészről

a **Debreceni Egyetem**

székhely: 4032 Debrecen, Egyetem tér 1.

képviseli: Prof. Dr. Szilvássy Zoltán rektor, jelen megállapodás tekintetében meghatalmazás alapján Dr. Husi Géza dékán

intézményi azonosító: FI 17198

statisztikai számjel: 19308667-8542-563-09

adószám: 19308667-4-09

csoport adóazonosító szám: 17782218-5-09

közösségi adószám: HU17782218

számlaszám: 11738008-21489815

továbbiakban: **Egyetem**,– együttesen: **Felek** – között az alulírott helyen és napon az alábbi feltételekkel:

**A megállapodás tárgya**

1. Felek a nemzeti felsőoktatásról szóló 2011. évi CCIV. törvény (továbbiakban: Nftv.) 15. § (3) bekezdésében meghatározott, jelen megállapodás tekintetében az Egyetem nappali és levelező képzésében részt vevő hallgatói számára az adott szak képzési és kimeneti követelményeiben, valamint tantervében előírt kötelező szakmai gyakorlat megszervezése érdekében a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Kormányrendelet (a továbbiakban: Korm. rendelet) alapján az alábbi együttműködési megállapodást kötik.

Gyakorlatigényes szaknak minősül a képzési és kimeneti követelményei alapján legalább hat (6) hétig tartó szakmai gyakorlatot is tartalmazó szak.

A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

1. Felek rögzítik, hogy a Gazdálkodó szervezetben a jelen megállapodás alapján, illetve a jelen szerződés 1. sz. mellékletében részletezettek szerint egyetemi hallgatók (a továbbiakban: hallgatók) 6 hét időtartamban szakmai gyakorlaton vesznek részt.
2. A szakmai gyakorlat helyszíne a Gazdálkodó szervezet székhelye vagy telephelye(i)/fióktelepe(i).

**A Gazdálkodó szervezet kötelezettségei a megállapodás teljesítése során**

1. A Gazdálkodó szervezet köteles olyan szakterületen foglalkoztatni a hallgatókat, illetve őket olyan feladatokkal köteles ellátni, amelyek a tanulmányi előmenetelükhöz kapcsolódnak, és elősegítik a jelen megállapodásban foglalt célok megvalósulását.
2. A Gazdálkodó szervezet köteles a szakmai gyakorlati tevékenységgel kapcsolatos felügyeletet, irányítást biztosítani.
3. Felek rögzítik, hogy a Gazdálkodó szervezet biztosítja a szakmai gyakorlati képzés feltételeit, különösképpen az ahhoz kapcsolódó helyszínt, eszközöket, szükséges védőfelszereléseket, munkaruhát, zárható öltözőt, tisztálkodási lehetőséget a hallgatók számára.
4. A Gazdálkodó szervezet kijelöli a gyakorlatvezetőket, akik megszervezik a gyakorlatot az Egyetem által a szakmai gyakorlat kezdete előtt rendelkezésre bocsátott tantervi követelmények előírásának megfelelően, és a szakmai gyakorlat időtartama alatt folyamatosan figyelemmel kísérik a hallgatók szakmai előrehaladását. A Gazdálkodó szervezet vállalja, hogy a hallgatók egyes munkavégzési helyekre történő beosztására tett javaslata megtételekor figyelemmel van arra, hogy a hatékony és biztonságos munkavégzés feltételei, valamint a jelen megállapodásban foglalt szakmai előrehaladás körülményei maximálisan biztosítva legyenek.
5. A gyakorlatvezető a hallgató által teljesített szakmai gyakorlatot az Egyetem által rendszeresített értékelőlapon a megadott szempontok alapján minősíti, a hallgató által elsajátított szakmai tudást és kompetenciákat a Felek által előzetesen meghatározott formában és tartalmi elvárással írásban értékeli.
6. A Gazdálkodó szervezet vállalja, hogy a hallgatókat a szakmai gyakorlat előtt tűz- és munkavédelmi oktatásban részesíti, és azt dokumentálja, a hallgatókat egészséges és biztonságos körülmények között foglalkoztatja, és csak a képzési programban meghatározott feladatok elvégzését teszi kötelezővé.
7. A gyakorlatvezető a hallgató fegyelmi vétsége (késés, igazolatlan mulasztás, etikai normák megsértése, munkavédelmi eszközök használatának elmulasztása stb.) esetén haladéktalanul értesíti a Gazdálkodó szervezet részéről kijelölt szakmai kapcsolattartót.
8. A Gazdálkodó szervezet az Nftv. 44. §-a alapján gondoskodik a hallgatói munkaszerződés hallgatókkal történő megkötéséről, melyben egyebek mellett rögzítik, hogy a Gazdálkodó szervezet az Nftv. 44. § (3) bekezdésének a) pontjában meghatározott összegű hallgatói munkadíjat fizet a hallgatók részére, amennyiben az egybefüggő gyakorlat időtartama a hat hetet eléri.

Amennyiben a hallgató annál a munkáltatónál végzi a szakmai gyakorlatát, akivel foglalkoztatásra irányuló jogviszonyban áll, akkor az Nftv. 44. § (3b) alapján nem szükséges megkötni a hallgatói munkaszerződést.

**Az Egyetem kötelezettségei a megállapodás teljesítése során**

1. Az Egyetem, mint a hallgatók teljes képzéséért felelősséget vállaló intézmény a jelen megállapodás keretében folytatott szakmai gyakorlat tartalmáért, annak a képzési programban betöltött megfelelő szerepéért is felelősséggel tartozik, a hallgatókat rendszeresen ellenőrzi, gondoskodik a megfelelő tanulmányi előmenetelükről, módszertani irányításukról, a gyakorlat során esetlegesen felmerülő problémák megoldásában aktívan közreműködik. Az Egyetem kijelenti, hogy a szakmai gyakorlat vonatkozásában valamennyi releváns adatot és információt jelen szerződés aláírását megelőzően a Gazdálkodó szervezet rendelkezésére bocsátott.
2. Az Egyetem feladata szakmai gyakorlat megszervezése a Gazdálkodó szervezet közreműködésével.
3. Az Egyetem vállalja, hogy a szakmai gyakorlathoz szükséges adatokat (különösképpen a szakmai gyakorlat tematikáját és követelményeit) annak megkezdése előtt legalább 15 nappal megküldi a Gazdálkodó szervezet részére.
4. Az Egyetem vállalja a szakmai gyakorlatra jelentkező hallgatók kiválasztását, a szakmai készségek, képességek komplex fejlesztési folyamatában a gyakorlatvezető értékelése alapján a hallgatók gyakorlati kompetenciáinak értékelését, és az ahhoz szükséges nyomtatványokat ehhez biztosítja.
5. Az Egyetem a Gazdálkodó szervezettel együttműködve meghatározza a gyakorlati csoportokat, a csoportok maximális létszámát, és a gyakorlatok kezdete előtt legkésőbb két héttel, a jelen együttműködési megállapodásban kijelölt kapcsolattartó személy útján megküldi a beosztott hallgatók névsorát.
6. Az Egyetem a hallgatók szakmai gyakorlata vonatkozásában rendelkezik érvényes felelősségbiztosítással, mely alapján mind a Gazdálkodó szervezetnek, mind harmadik személyeknek megtéríti mindazon károkat, amelyekre a felelősségbiztosítás hatálya kiterjed.
7. Az Egyetem vállalja, hogy tájékoztatja a hallgatókat arról, hogy:
* előzetes engedély alapján, a vonatkozó jogszabályi rendelkezéseknek megfelelően felhasználhatják a gyakorlaton szerzett tapasztalatokat, felméréseket a gyakorlatvezető és a Gazdálkodó szervezet engedélye alapján szakdolgozatukban, TDK-munkájukban, publikációjukban forrás megjelöléssel;
* az egészségügyi alkalmasságot igazoló érvényes dokumentumokat kötelesek bemutatni a szakmai gyakorlat első hetében;
* a Gazdálkodó szervezet munkavédelmi, tűzvédelmi és egyéb szabályzataiban foglaltak betartására kötelesek;
* a vonatkozó jogszabályokban szabályozottak, és a gyakorlatvezető által meghatározottak szerint kötelesek végezni munkájukat;
* anyagi felelősséget kötelesek vállalni a mulasztásból, vagy a szabályok be nem tartásából eredő károkért;
1. A jelen megállapodás a Műszaki Kar hallgatóinak szakmai gyakorlatához kapcsolódik.

**Adatkezelésre vonatkozó rendelkezések**

1. Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (a továbbiakban: GDPR) és az információs önrendelkezési jogról és az információszabadságról szóló 2011. évi CXII. törvény rendelkezései alapján a Felek önálló adatkezelőnek minősülnek azzal, hogy a hallgatói adatokat a GDPR 6. cikk (1) bekezdés c) pontja, míg egymás viszonylatában a másik fél kapcsolattartójának adatait a GDPR 6. cikk (1) bekezdés f) pontja alapján kezelik. A Gazdálkodó szervezet természetes személy kapcsolattartójának (továbbiakban: Érintett) személyes adataira vonatkozó Adatkezelési Tájékoztató a jelen megállapodás 2. számú mellékletét képezi.

**Záró rendelkezések**

1. Jelen megállapodásban foglaltak végrehajtása során a Felek folyamatosan együttműködnek, a tapasztalatokat értékelik és a felmerülő kérdéseket közösen rendezik.
2. Felek jelen megállapodásban rögzítettekkel összefüggésben az alábbi kapcsolattartó személyeket jelölik ki:

*a szakmai gyakorlat felelőse az Egyetem részéről:*

név, beosztás: György Ágnes

szervezeti egység: dékáni hivatal

telefonszám: 06306614317

e-mail cím: agnes@eng.unideb.hu

*a Gazdálkodó szervezet szakmai felelőse:*

név, beosztás:

szervezeti egység:

telefonszám:

e-mail cím:

1. Felek a jelen megállapodást 2022….. ………….-től… ……………. -ig tartó határozott/határozatlan időtartamra kötik.
2. Felek kötelezettséget vállalnak arra, hogy a jelen megállapodással kapcsolatban tudomásukra jutó valamennyi, a másik fél tulajdonát képező, illetve érdekkörében felmerülő és bizalmasnak tekintett információ, adat stb. tekintetében titoktartási kötelezettséggel tartoznak. Felek a tudomásukra jutó bizalmas információkat a vonatkozó jogszabályokra és a jelen megállapodásban foglaltakra figyelemmel kötelesek kezelni. Titoktartási kötelezettségük körében a tudomásukra jutott adatokat és információkat illetéktelenek részére hozzáférhetővé nem tehetik, nem közölhetik, át nem adhatják, nyilvánosságra nem hozhatják. Ezen tilalom körébe tartozik az is, ha bármelyik fél a tudomására jutó ilyen információkat a jelen megállapodásban foglaltaktól eltérő módon hasznosítja.

Felek tudomásul veszik, hogy az általuk vállalt titoktartási kötelezettség azon harmadik személyekre is kiterjed, akiket jelen megállapodás teljesítésébe bármi módon bevonnak. A Felek kötelesek felhívni e személyek figyelmét a jelen megállapodásban foglalt titoktartási kötelezettségre és annak betartására.

A titoktartási kötelezettség a Felek közötti jogviszony megszűnését követően is, időkorlátozás nélkül áll fenn. A titoktartás alól kivételt képez az az eset, amikor valamelyik fél jogszabályban előírt kötelezettségének teljesítése érdekében hozza nyilvánosságra a bizalmas információk valamelyikét.

A fentiek szerinti titoktartási szabályok megsértése esetén – az egyéb jogkövetkezményeken túlmenően – a Felek egymással szemben kártérítési felelősséggel tartoznak.

1. Megszűnik a megállapodás:
* bármelyik fél jogutód nélküli megszűnésével
* a határozott idő lejártával

A megállapodás megszüntethető:

* közös megegyezéssel
* rendes felmondással
* rendkívüli felmondással

Jelen megállapodást bármelyik fél jogosult írásban, legalább 30 napos felmondási határidővel – indokolás nélküli – rendes felmondással megszüntetni. A felmondási idő időtartama alatt jelen megállapodás szerinti kötelezettségek a Feleket változatlan tartalommal kötik.

A megállapodást bármelyik fél megszüntetheti írásban, indokolással ellátott rendkívüli felmondás útján, azonnali hatállyal a másik fél súlyos szerződésszegése esetén.

Súlyos szerződésszegésnek tekintik a Felek különösen, ha bármelyik fél a jelen megállapodás szerinti kötelezettségeit nem teljesíti.

1. Jelen megállapodásból eredő esetleges jogvitákat az együttműködő Felek megkísérlik békés úton rendezni. Amennyiben ez 30 napon belül nem vezet eredményre, a jogvita eldöntésére Felek – hatáskörtől függően – a Debreceni Járásbíróság, illetve a Debreceni Törvényszék kizárólagos illetékességét kötik ki.
2. A Felek megállapodnak abban, hogy jelen megállapodás csak írásban, kizárólag mindkét fél közös akaratával módosítható vagy egészíthető ki.
3. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény, valamint a vonatkozó jogszabályok rendelkezései az irányadók.

Felek a jelen megállapodást, mint akaratukkal mindenben megegyezőt, jóváhagyólag aláírásukkal látják el, 4 db egymással szó szerint mindenben megegyező eredeti példányban, melyből 3 példány az Egyetemet, 1 példány Gazdálkodó szervezetet illet.

Debrecen, 2022.06.09 Kelt:........................................................

|  |  |
| --- | --- |
| ........................................... |  .......................................... |
| Dr. Husi Géza |  |
| dékánMűszaki Kar |   Gazdálkodó szervezet |
|  |  |

Szakmai ellenjegyző: …………………………………

 Dr. T. Kiss Judit

1. számú melléklet

**Szakmai gyakorlat helyszíne:**

Gazdálkodó szervezet:

Székhely:

Telephely:

Adószám:

Bankszámlaszám:

Statisztikai számjel:

Cégjegyzékszám/nyilvántartási szám:

Kapcsolattartó:

Elérhetősége:

**Szakmai gyakorlatra érkező hallgatók**

**oktatásáért felelős intézmény:**

 **Debreceni Egyetem**

Műszaki Kar

**Szakmai gyakorlaton részt vevő hallgatók:**

|  |  |  |  |  |
| --- | --- | --- | --- | --- |
|  | Hallgató neve | Szak, évfolyam | Gyakorlati időszak kezdete | Gyakorlati időszak vége |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |

|  |  |
| --- | --- |
| Debrecen, 2022.06.09 | Kelt: …………………………… |

 Egyetem részéről: Gazdálkodó szervezet részéről:

|  |  |
| --- | --- |
| ……………………………… | ……………………………….. |
| Dr. Husi Gézadékán |  |
|  |  |

2. számú melléklet

**ADATKEZELÉSI TÁJÉKOZTATÓ**

A Debreceni Egyetem tevékenysége során fokozottan ügyel a személyes adatok védelmére, a kötelező jogi rendelkezések, így különösen az általános adatvédelmi rendelet, a GDPR betartására, és ezzel egyidejűleg a biztonságos és tisztességes adatkezelésre.

Az Adatkezelő adatai:

Debreceni Egyetem (székhely: 4032 Debrecen, Egyetem tér 1., adószám: 19308667-4-09, intézményi azonosító: FI 17198, bankszámlaszám: 11738008-21489815)

1. Az adatok kezelésének jogalapja az Adatkezelő jogos érdeke, vagyis az, hogy a szerződés megkötése vagy más üzleti kapcsolat létesítése, illetve a szerződés teljesítése érdekében az Adatkezelő munkavállalója fel tudja venni a kapcsolatot a partnerrel vagy annak kijelölt munkavállalójával. A szerződés megfelelő teljesítése az üzleti partner érdeke is.

2. A szerződés teljesítése azt igényli, hogy a szerződő felek jelöljenek ki olyan kapcsolattartókat és munkavállalókat (Érintett), akik közreműködnek a szerződés teljesítésében. Ez szükségessé teszi bizonyos személyes adatok közlését, amely ésszerű elvárás is az üzleti élet szerződéses kapcsolataiban, és nem gyakorol jelentős hatást a kijelölt munkavállalók, kapcsolattartók magánszférájára.

3. Az adatok kezelésének célja az üzleti kapcsolat létesítése, a szerződések megfelelő teljesítése. Ebből a célból az Adatkezelő az üzleti partner munkavállalójának, kapcsolattartójának nevét, e-mail címét és telefonszámát kezeli.

4. Az üzleti partner, illetve annak kapcsolattartója vagy más munkavállalója jogosult megismerni azt, hogy az Adatkezelő kit tart nyilván kapcsolattartóként, illetve kérheti az adatok helyesbítését, törlését. Emellett az üzleti partnernek lehetősége van új kapcsolattartót is megadni.

5. Az Adatkezelő által kezelt személyes adatokat az ügyfélkiszolgálással kapcsolatos feladatokat ellátó munkavállalói, könyvelési, adózási feladatokat ellátó munkavállalói, és adatfeldolgozói ismerhetik meg. Az adatfeldolgozókkal az Adatkezelő - amennyiben szükséges - a GDPR 28. cikke szerinti adatfeldolgozási szerződést köt.

6. Az Adatkezelő vállalja, hogy a kezelt személyes adatok biztonsága érdekében megfelelő technikai és szervezési intézkedéseket hajtott végre, és a személyes adatok biztonságáról a GDPR 32. cikkében meghatározottak szerint gondoskodik.

7. Tájékoztatjuk, hogy a személyes adatkezelésekkel kapcsolatos kérdéseit az adatvedelmi.tisztviselo@unideb.hu címre küldheti el.

A személyes adatok kezelése tekintetében a főbb irányadó jogszabályok a természetes személyeknek a személyes adatok kezeléséről szóló az Európai Parlament és a Tanács (EU) 2016/679 rendelete (GDPR), illetve az információs önrendelkezési jogról és az információ-szabadságról szóló 2011. évi CXII. törvény (Infotv.).

További információk az adatkezelési tájékoztatóban olvashatóak, amely a Debreceni Egyetem honlapján ([www.unideb.hu](http://www.unideb.hu)) található.

Az érintettnek

1. joga van ahhoz, hogy részletesen tájékozódhasson minden tényről, amely a személyes adatainak kezelésével kapcsolatos (így különösen a személyes adatai kezelésének céljáról és jogalapjáról, az adatkezelésre és adatfeldolgozásra jogosult személyek köréről, az adatkezelés időtartamáról, az adatok megismerésére jogosult személyek köréről, az adatkezeléssel kapcsolatos jogaira és jogorvoslati lehetőségeire vonatkozó főbb jogszabályi helyekről),
2. kérheti a személyes adatainak kiegészítését, helyesbítését, törlését vagy zárolását,
3. a törvényben meghatározott esetekben tiltakozhat a személyes adatainak kezelése ellen, illetve
4. joga van továbbá a felügyeleti hatósághoz panaszt benyújtani (Nemzeti Adatvédelmi és Információszabadság Hatóság, http://naih.hu, telefonszám: +36 (1) 391-1400, postacím: 1363 Budapest, Pf.: 9., e-mail: ugyfelszolgalat@naih.hu), illetve jogorvoslatért bírósághoz fordulni.

Az adatvédelmi perek elbírálása a törvényszék hatáskörébe tartozik, a per – az Érintett választása szerint – az Érintett lakhelye vagy tartózkodási helye szerinti törvényszék előtt is megindítható. Amennyiben az Érintett külföldi állampolgár, úgy a lakhelye szerinti felügyeleti Hatósághoz is benyújthatja panaszát.

Kérjük, hogy mielőtt a felügyeleti hatósághoz vagy bírósághoz fordulna panaszával – egyeztetés és a felmerült probléma minél gyorsabb megoldása érdekében – keresse meg a Debreceni Egyetemet (postacím: 4002 Debrecen, Pf.: 400., e-mail cím: adatvedelmi.tisztviselo@unideb.hu).